text: [{"text_idx": "#000003", "text": "Kalaa Mekuriyi xawishshi garinni; qoqqowu deerrinni Hawaasi quchumi giddo soorro hasiissanno yine bandonni hajubba baxxinohunni loosu harinsho ledo amadantino hajubba hee\u2019ransanni; kuri qarrrubba ittisate loonsanni."}, {"text_idx": "#000004", "text": "Pirojektete gumulo, gashshootu amanyooti xawadimmate qarri leellinohanna balaxo aa hasiissannohura balaxo uyinoonnikkiha ikkasinni qara mitiimma noowa ikkansa coyi\u2019rino. Pirojektuwa loonsanni woyte dagooma balanxe hasaawisa hasiissannota coyi\u2019rannohu lekkisaanchu kantiibi; shoolenna Onte dirra albaanni hanafantino pirojektuwa jeefo gansiisantenni haaruudde pirojektuwa hanafate aana roorsa qarra kalaqqe keeshshitinota xawise; hanafantino pirojektuwa jeefo gansiisa hasiissannohura aantete illacha tunge loonsanni yiino."}, {"text_idx": "#000006", "text": "Owaante aate harinsho aana dagoomu koffeenya kaysannota coyi\u2019rannohu kalaa mekuriyi; kantiibu dagate soqqamaancho ikkasinni kantiibu deerrinni tirranni hajubbara yanna uyine macciishshatenni qarra tirate shiqqi yine loonsanni. Tantano olluunni hanaffe baalunku deerru deerrunkunni hajubba tiratenni noo foonqe taashshate aana illachishshannita buuxisino."}, {"text_idx": "#000009", "text": "Mitte lamala gedensaanni eeli geeshsha dirratenni olluubbate daga hasaawisate looso gumullannita qummi asse; dagate huuro macciishshine afi\u2019noonni faashonni tirranni hajubba bande baxxitino mixonni gumulantannota coyi\u2019rino."}, {"text_idx": "#000018", "text": "Save my name, email, and website in this browser for the next time I comment."}, {"text_idx": "#000021", "text": "Okay, I'm doing now \u00bb"}]